ישבני
אני חייב לזוז ולא מוצא סיבה טובה; מסתפק בנדידה למחשבה; שם אני פותח מעלי את הוילון.; הבחוץ רומז שיום יפה היום; לא קונה את השקרים של החלון; מעדיף לשקוע במציאות של סלון; והזמן נמרח; ואני נמשח; למלך במבצר של כריות; כולם אומרים:; -מתי תקום ותזוז כבר?; -אם אפשר לשבת אז למה לעבוד?; הם ממשיכים:; -אולי תצא ותחיה קצת; -אני רוקד רק כשבא לי לרקוד; הם מתעקשים; -בסוף אתה תשתגע; -אז לפחות זה יהיה עם ריפוד; הם מתיישבים:; - טוב תן לנוח לרגע; וחוזרים אל המשרדים ; לא שורדים בלי המחשבים ; אם הם רק היו קולטים ש - ; גם אני מנהל אורח חיים ישבני...; מגלגל עוד שמיכה של שאיפות; מתפקסל ובוגד בך עם תמונות; אהבות שלא יודעות שאני קיים.; וגם את בטוח שזוכר אותך; ואת המגע של המסך שלך; מתמסד עוקב אותך יותר מאת כולן; והזמן נשבר; ואני נשאר; אף פעם לא מגיע למחר; כולם אומרים; - קח את עצמך בידיים; - ניסיתי אבל הן נרדמות כל הזמן; הם שואלים; -מתי אתה תתבגר כבר?; - היה לי תאריך אבל איבדתי את היומן; הם לא עוזבים; - זה יגמר בטרגדיה; - תמיד רציתי לגמור ביוון; הם מקנאים; - אם רק הייתי כמוך; אז הייתי אומלל באותה מידה; רק במקום במשרד אצלי בדירה; חושב שאתה שמח? יש לך רכב חברה?; לא כל אחד נועד לנהוג על ספה; גם אני מנהל אורח חיים ישבני...; אתה הולך לבית הספר; הם רוצים שאתה תשב; אתה נפגש איתם לבירה; הם רוצים שאתה תשב; אתה עומד ברחוב עם שלט; הם רוצים שאתה תשב; הם בחרו אותך לכנסת כי בסוף אתה תשב; והמטוס מתרסק; תחגור ותשב; הספר מסרק; תחפוף ותשב; הפסיכולוג מפהק; תשלם ותשב; ובעוגה עוגה עוגה ; אתה תקום ואתה תשב ואתה תקום ואתה תשב; ואף אחד לא קם; גם אני מנהל אורח חיים ישבני; 